laion/Wikipedia-Exotic huggingface dataset:
מגדל מקפת

מגדל מקפת קרנות פנסיה וקופות גמל בע"מ היא קרן פנסיה. החברה הוקמה בדצמבר 1995 ונמצאת בבעלותה של מגדל חברה לביטוח. יו"ר דירקטוריון החברה מפברואר 2020 הוא רן עוז. מנכ"ל החברה מאוגוסט 2021 הוא עמית אורון. במסגרת ההתמודדות עם משבר קרנות הפנסיה הגרעוניות, בשנת 1995 נסגרו קרנות הפנסיה הגרעוניות (מרביתן בשליטת ההסתדרות הכללית) להצטרפות של עמיתים חדשים. כדי לאפשר ביטוח פנסיוני למצטרפים חדשים, נפתחו קרנות פנסיה חדשות, מהן בשליטת הקרנות הוותיקות, שתנאיהן היו נחותים מתנאיהן של הקרנות הוותיקות והבטיחו איזון אקטוארי. בפרט, לעומת השיטה של "זכויות מוגדרות" (defined benefits), שאפיינה את הקרנות הוותיקות ויש בה סיכון גדול לכניסה לגרעון אקטוארי, בקרנות החדשות הונהגה שיטה של "הפרשות מוגדרות" (defined contributions), שבה הסיכון לכניסה לגרעון אקטוארי קטן. בנוסף הוגבלו העמיתים בקרנות הוותיקות בצבירת זכויות על גידול בשכרם, וביטוח פנסיוני בגין חריגה מהגבול שנקבע הופנה לקרנות החדשות. גם הסבסוד הממשלתי, בדמות איגרות חוב בלתי סחירות הנושאות ריבית גבוהה מריבית השוק, צומצם בקרנות החדשות, יחסית לזה שניתן לקרנות הוותיקות. במסגרת הסדר זה הקימה קרן מקפת הוותיקה, בדצמבר 1995, את הקרן "מקפת החדשה", שיועדה למצטרפים חדשים. בחודש יולי 2002 המליץ בנק ישראל "לסגור את קרנות הפנסיה החדשות בפני עמיתים נוספים, משום שאף הן סובלות מגרעונות אקטואריים עימם אין להשלים, והן עדיין נשענות, ב-70% מהתיק, על איגרות חוב ממשלתיות, לא-סחירות". במסגרת הסדר קרנות הפנסיה הגרעוניות, שנעשה בשנת 2003, נדרשו קרנות הפנסיה הגרעוניות למכור את קרנות הפנסיה החדשות שבשליטתן. בהתאם לכך, חמש קרנות פנסיה חדשות, שהיו בבעלותן של קרנות פנסיה גרעוניות, נמכרו לחברות ביטוח, וכספי המכירה נכנסו לחשבונן של הקרנות הוותיקות. במסגרת זו "מקפת החדשה" נמכרה בספטמבר 2004 לחברת הביטוח "מגדל" תמורת 201 מיליון ש"ח. שם הקרן שונה ל"מגדל מקפת קרנות פנסיה וקופות גמל בע"מ", והיא הפכה לקרן הפנסיה העיקרית של "מגדל". מנכ"ל החברה בשנים 2011–2019 היה בצלאל צוקר, והוא הוביל מיזוג של קרנות נוספות של קבוצת "מגדל" לתוך "מגדל מקפת". באפריל 2021 מוזגה לתוכה קרן הפנסיה "יוזמה קרן פנסיה לעצמאיים", שאף היה הייתה בבעלות "מגדל". אתר האינטרנט הרשמי של מגדל מקפת תקנון מגדל מקפת אישית, באתר "בי. פור תכנון פרישה" תקנון מגדל מקפת משלימה, באתר "בי. פור תכנון פרישה" מערכת ice, דירקטוריון מגדל מקפת קבע: עמית אורון מנכ"ל מקפת החדש, באתר אייס, 4 ביולי 2021 הסדרת החיסכון לפנסיה, הודעה לעיתונות מטעם בנק ישראל, 22 ביולי 2002; אמיר טייג‏, קליין: "יש לסגור את קרנות הפנסיה החדשות בפני עמיתים נוספים", באתר וואלה, 22 ביולי 2002 בני ברק, קרן מיטבית נמכרה לכלל ביטוח בכ-135 מיליון ש', באתר ynet, 5 בספטמבר 2004 ynet, מגדל זכתה במכרז על קרן מקפת החדשה, באתר ynet, 3 בספטמבר 2004; ynet, מגדל השלימה רכישת קרן מקפת החדשה, באתר ynet, 1 בדצמבר 2004 רחלי בינדמן, מנכ"ל קרן הפנסיה מקפת של מגדל הודיע על פרישתו, באתר כלכליסט, 1 בינואר 2019 הודעה על השלמת הליך העברת ניהול מרצון של קרן הפנסיה "יוזמה קרן פנסיה לעצמאיים בע"מ", 4 באפריל 2021
אדר (עץ)

אֶדֶר (שם מדעי: Acer) הוא סוג של עצים הנמנים עם משפחת הסבונניים. בעבר הוא נמנה עם משפחת ה"אדריים", אולם מחקרים מודרניים (דוגמת APG II) מכלילים אותו במשפחת הסבונניים. נודע גם בשם מייפל (מאנגלית: Maple). המפורסם במיני האדר הוא אדר הסוכר (Acer saccharum). זהו עץ בעל שיפה מתוקה במיוחד שממנה מפיקים סירופ סמיך ומתוק. אדר הסוכר נפוץ בארצות הברית ובקנדה, שם הוא גם סמל לאומי (עלה האדר מופיע בדגל קנדה). בישראל גדל המין אדר סורי. זהו עץ ירוק-עד הגדל בעיקר בחורש לח, גובהו מגיע על־פי־רוב לארבעה עד שמונה מטרים. הוא נפוץ בצפון הארץ באזורים הים־תיכוניים בעיקר על יד נחלים. העלים רחבים ובעלי שלוש אונות לא עמוקות (בזה הוא שונה מחברו המייפל הנושא 5 אונות) והוא נושא תפרחות צפופות בצבע קרם המונות 10–22 פרחים. פריו הוא כנפית, זירעון המצויד בשתי כנפיים שטוחות, העוזרות לעוף מעט ברוח ולהתרחק מצמח האם, כך יימנעו תחרויות, והפצתו תהא יעילה יותר. הוא גדל בעיקר בקרקעות טרה רוסה (אדמה אדומה) וגיר קשה בגליל העליון ולרוב אינו עובר את גובה 70 המטרים. מין נוסף הגדל בארץ הוא אדר חרמוני, עץ נמוך בתצורת שיח הגדל במרומי החרמון. בגזע עץ המייפל משתמשים בתחום בניית כלי הנגינה. מרבית הכינורות עשויים ברובם מעץ זה (צוואר, גב וצדדים) וכן העץ נפוץ בתעשיית הגיטרות החשמליות, בעיקר לצווארים וציפוי גוף הגיטרה. גם חליליות מיוצרות מעץ זה. מן המינים אדר אדום (אנ'), אדר שחור (אנ') ואדר הסוכר ניתן להפיק סירופ מייפל. בתלמוד מזוהה האדר עם אחד ממיני הארז ולא עם העץ המודרני הנקרא בשם זה. האמורא רב זיהה את האדר עם העץ הנקרא "קתרוס" בלשון חז"ל, שהוא שמו היווני של הארז (Κέδρος – קֶדרוס; וכן בלטינית: cedrus). רב זיהה את האדר גם עם העץ "גופר" המופיע במקרא, אשר ממנו נעשתה תיבת נח. בתלמוד מובא גם מאמרו של רבי יוחנן: ”הרוצה שיתקיימו נכסיו – יטע בהן אדר”. עוד נאמר שם: ”שדה שיש בה אדר – אינה נגזלת ואינה נחמסת ופירותיה משתמרין”. המפרשים תהו בתועלת שבנטיעת האדר. לדעת רש"י מכיוון שזהו עץ גדול וחשוב, הנטיעה תפרסם את השדה והכל ידעו שזהו שדהו של פלוני, ולכן גם אם יסע לזמן מה, לא יוכל אדם אחר לפלוש אליה. בעל ספר הערוך נתן פירוש אחר: גודל העץ וריבוי ענפיו יגנו על השדה כגדר, הן בפני בעלי חיים והן בפני אנשים. מפרשים אחרים העניקו למאמר זה משמעות רוחנית, במובן של יושר במסחר ונתינת צדקה, על פי קישור למשמעות האטימולוגית של "אדר" כ"אדיר" או "הדר". איסוף שרף המייפל בארצות הברית אדר יפני, בגן בפורטלנד שבארצות הברית אדר ההופך לאדמדם בעת הסתיו באמריקה אדר, באתר ITIS (באנגלית) אדר, באתר NCBI (באנגלית) אדר, באתר האנציקלופדיה של החיים (באנגלית) אדר, באתר Tropicos (באנגלית) אדר, באתר GBIF (באנגלית) אדר, באתר IPNI (באנגלית) אדר, באתר אנציקלופדיה בריטניקה (באנגלית) יעל גרטי וגיא רובננקו, סירופ מייפל אמיתי - לא מה שחשבתם, באתר ynet, 10 באפריל 2007 תלמוד בבלי, מסכת ראש השנה, דף כ"ג, עמוד א' ספר בראשית, פרק ו', פסוק י"ד תלמוד בבלי, מסכת סנהדרין, דף ק"ח, עמוד ב', על פי גרסת הערוך ערך אדר. תלמוד בבלי, מסכת ביצה, דף ט"ו, עמוד ב' ערך אדר פירושי רבנו חננאל ורבי מנחם המאירי על אתר
דרמטילומניה

הפרעת חיטוט בעור (Excoriation of skin), המכונה גם דרמטילומניה, מתאפיינת בהתנהגות חזרתית וכפייתית של חיטוט בעור, המובילות לנזק ברקמות. בעבר, נחשבה ההפרעה לנגזרת של הפרעות שליטה בדחפים, אך כיום היא מופיעה כקטגוריה אבחונית נפרדת, כאשר עדיין קיימת מחלוקת בין השתייכותה לספקטרום של הפרעה טורדנית-כפייתית (OCD) או כהפרעה המשויכת להרגלים כפייתיים מזיקים בעור – ‏Body-focused repetitive behaviors‏ (BFRBs), בדומה להפרעת תלישת שיער וכסיסת ציפורניים כפייתית. כמו כן, נמצא קשר מנגנוני עם הפרעות דיכוי תנועה וטיקים וכן עם הפרעות השייכות לקשת טורדנית כפייתית. על פי הנתונים הרפואיים, כפי שמופיעים בסקרים אפידמיולוגיים, שכיחותה של הפרעת חיטוט בעור נעה בין 3%–5% בקרב האוכלוסייה הכללית. במחקרים אחרונים מקובל לסווג הפרעה זו תחת הפרעות של התנהגות חזרתית הקשורה לגוף (behaviors repetitive focused body – s’BFRB). בנוסף, נמצא קשר מנגנוני עם הפרעות דיכוי תנועה וטיקים וכן עם הפרעות השייכות לקשת טורדנית: סוג קומפולסיבי – בו תכלית הגירוד היא להפחית חרדה אובססיבית (לכן נחשב טקס קומפולסיבי) סוג אימפולסיבי – בו תכלית הגירוד היא הקלה גופנית (לכן נחשב התנהגות דחפית) סוג מעורב – בו מתקיימים במקביל שני הסוגים הקודמים מדיה וקבצים בנושא דרמטילומניה בוויקישיתוף מרכז רפואי בילינסון, הנפש והעור, באתר מרכז רפואי בילינסון Smitha Bhandari, Understanding Body-Focused Repetitive Behaviors, WebMD, ‏1 September 2022 אורי מנדלקורן, נפתלי אדרי, בין עור ברווז לעור פיל, פסיכודרמטולוגיה וטיפול בבעיות עור, באתר פסיכואקטואליה, ‏ינואר 2020
הרמן ארנסט פרוינד

הרמן ארנסט פרוינד (בדנית: Hermann Ernst Freund‏, 15 באוקטובר 1786, אוטלדה – 30 ביוני 1830, קופנהגן) היה פסל דני. הרמן ארנסט פרוינד נולד באוטלדה, עיירה בקרבת ברמן. הוא למד באקדמיה הדנית המלכותית לאמנויות יפות בקופנהגן ועל עבודות שנעשו בתקופה זו הוא קיבל מדליית זהב ו-4 מדליות כסף. לאחר סיום הלימודים הוא בילה עשר שנים ברומא בה היה העוזר הקרוב של ברטל תורוואלסן. באותה תקופה הוא עשה מספר פסלים של דמויות מהמיתולוגיה הנורדית ופסלים לכנסיות של דנמרק. בחזרה לקופנהגן בשנת 1827 פרוינד החל ללמד באקדמיה לאמנויות בה למד ובשנת 1829 מונה לפרופסור. העבודה הגדולה של פרוינד אפריז שכלל מספר דמויות וסצנות ממיתולוגיה נורדית היה מוצג בארמון המלך. הוא נהרס בשריפה גדולה של שנת 1884. דגם של היצירה מוצג במוזיאון לאמנות בקופנהגן. פסליו של תורוואלסן אודין, 1825-1827 תור, 1829 גורל מדיה וקבצים בנושא הרמן ארנסט פרוינד בוויקישיתוף ביוגרפיה ערך זה הוא קצרמר בנושא פסלים (מקצוע) ובנושא דנים. אתם מוזמנים לתרום לוויקיפדיה ולהרחיב אותו.
סטאוט

האם התכוונתם ל... סטאוט – סוג של בירה רוברט סטאוט – מראשי ממשלת ניו זילנד רות סטאוט – סופרת אמריקאית סטוט
תיזנית

תיזנית (בברברית: ⵜⵉⵣⵏⵉⵜ ; בערבית: تزنيت - תזנית) היא עיר במערב מרוקו, לחופי האוקיינוס האטלנטי, מרכז מחוז תיזנית. בעיר מתגוררים כ-75 אלף תושבים. העיר ממוקמת כ-80 ק"מ מאגדיר, על צומת כבישים מרכזיים. היישוב הוכרז כעיר על ידי חסן הראשון, סולטאן מרוקו בשנת 1881. בין נקודות הציון של העיר – ארמון המושל והעיר העתיקה, המוקפת חומה עם חמישה שערים. העיר משמשת מרכז לייצור תכשיטים מכסף. בעיר הייתה קיימת קהילה יהודית. בתחילת המאה ה-20 היא מנתה כ-200 יהודים. הם התפרנסו בעיקר מצורפות. בשנות ה-30 של המאה ה-20 גדל מספר היהודים ל-350, ובשנות ה-50 לכ-450. הרב יוסף אוחיון היה בין ראשי הקהילה באותה תקופה. הוא נטמן בעיר, ובשנת 2002 הועבר קברו לצפת. כמעט כל יהודי העיר עזבו אותה. צרפת סן-דני, צרפת ארצות הברית סומרוויל (אנ'), מסצ'וסטס, ארצות הברית מדיה וקבצים בנושא תיזנית בוויקישיתוף אתר האינטרנט הרשמי של תיזנית (בערבית) תיאור העיר באתר התיירות של מרוקו תיזנית, באתר אנציקלופדיה בריטניקה (באנגלית) טיזניט (מרוקו), דף שער בספרייה הלאומית
קייל אלן

קייל אלן (באנגלית: Kyle Allen; נולד ב-10 באוקטובר 1994) הוא שחקן ורקדן בלט אמריקאי. אלן נולד בליברמור, קליפורניה. הוא החל להתאמן באקרובטיקה בגיל צעיר, ולמד באקדמיית לבלט קירוב בוושינגטון הבירה. עם סיום לימודיו בתיכון, עבר ללוס אנג'לס והשתתף בקליפ של מאסטר פי . אלן לוהק ביולי 2015 לתפקיד ראשי בסדרת הדרמה "הדרך" בכיכובם של אהרון פול ומישל מונאהן, והופיע בכל 36 הפרקים. עם סיום הסדרה ב-2018, אלן הופיע בתפקיד חוזר בסדרה "אימה אמריקאית". בשנת 2019 לוהק לתפקיד בלקן, אחד מחבורת הג'טס בסרטו של סטיבן ספילברג "סיפור הפרברים", גרסה מחודשת לסרט משנת 1961, עיבוד למחזמר בברודוויי. בשנת 2021, לוהק אלן לתפקיד רומיאו לתפקיד בסרט "רוזלין", שחזור מודרני למחזה רומיאו ויוליה בכיכובם של קייטלין דיוור ואיזבלה מרסד, ולתפקיד בסרט " The Greatest Beer Run Ever", בכיכובם של זאק אפרון וראסל קרואו. ב-28 בינואר 2022 אלן לוהק לתפקיד הי-מן בחידוש הלייב אקשן של נטפליקס לשליטי היקום. בשנת 2023 השתתף בסרט של קנת בראנה "רדופים בוונציה" המבוסס על עלילת הספר "תעלומת הרצח במסיבה" מאת אגאתה כריסטי ומשמש כהמשך לסרטים "רצח באוריינט אקספרס" (2017) ו"מוות על הנילוס" (2022). קייל אלן, ברשת החברתית אינסטגרם קייל אלן, במסד הנתונים הקולנועיים IMDb (באנגלית) קייל אלן, באתר Metacritic (באנגלית) קייל אלן, באתר Discogs (באנגלית) Brown, Emma (29 במרץ 2016). "Discovery: Kyle Allen". Interview. נבדק ב-8 באוקטובר 2021. {{cite web}}: (עזרה) Petski, Demise (9 ביולי 2015). "Kyle Allen Cast In Hulu Series 'The Way'". Deadline Hollywood. נבדק ב-8 באוקטובר 2021. {{cite web}}: (עזרה) Ramos, Dino-Ray (14 ביולי 2018). "'American Horror Story' Adds 'UnReal's Jeffrey Bowyer-Chapman & 'The Path's Kyle Allen As Guest Stars". Deadline Hollywood. נבדק ב-8 באוקטובר 2021. {{cite web}}: (עזרה) N'Duka, Amanda (16 באפריל 2019). "Steven Spielberg's 'West Side Story' Sets Sharks/Jets Chorus Including Riff & Rosalia". Deadline Hollywood. נבדק ב-8 באוקטובר 2021. {{cite web}}: (עזרה) Kroll, Justin (15 ביולי 2021). "'Rosaline': Kyle Allen To Play Romeo In 20th Century's Revisionist 'Romeo & Juliet' Pic Starring Kaitlyn Dever". Deadline Hollywood. נבדק ב-8 באוקטובר 2021. {{cite web}}: (עזרה) Grobar, Matt (28 בספטמבר 2021). "'The Greatest Beer Run Ever': Peter Farrelly's Apple Original Adds Jake Picking, Will Ropp, Archie Renaux And Kyle Allen". Deadline Hollywood. נבדק ב-8 באוקטובר 2021. {{cite web}}: (עזרה) Matt Donnelly, ‘Masters of the Universe’ Movie Finds Its He-Man: ‘West Side Story’ Star Kyle Allen, Variety, ‏28 בינואר 2022
אורהוס

אוֹרהוס (בדנית: Århus ‏האזנה‏Ⓘ‏) היא העיר השנייה בגודלה בדנמרק ונמלה הראשי. בעיר נמצא מושב עיריית אורהוס ומחוז מיטיולן. היא נקראת באופן לא רשמי "בירת יוטלנד". העיר נמצאת במזרח חצי האי יוטלנד, על שפת מפרץ אורהוס (אנ'), ומרוחקת כ-175 קילומטר מהבירה קופנהגן. אוכלוסייתה מונה כ-269,022 תושבים (נכון ל-2017). העיר משמשת מרכז תעשייתי ומסחרי, ומייצאת תוצרת חקלאית. מרכז חברת ארלה פודס, אחת החברות הגדולות בדנמרק, נמצא בעיר. בעיר ישנה קתדרלה שהוקמה בראשית המאה ה-13, ואוניברסיטת אורהוס שהוקמה ב-1928. עמנואל, אוניית הצי העברי הראשונה שהפליגה תחת דגל עברי בעת החדשה, יצאה מנמל אורהוס בחודש ספטמבר 1933. נורווגיה ברגן, נורווגיה (מ־1946) שוודיה גטבורג, שוודיה (מ־1946) פינלנד טורקו, פינלנד (מ־1946) גרינלנד כויאשק, גרינלנד (מ־1962) הרפובליקה העממית של סין חרבין, הרפובליקה העממית של סין (מ־1984) רוסיה סנקט פטרבורג, רוסיה (מ־1989) גרמניה רוסטוק, גרמניה (מ־2006) גרינלנד קאקורטוק, גרינלנד אתר האינטרנט הרשמי של אורהוס אתר התיירות של אורהוס (בדנית) (בגרמנית) (באנגלית) אורהוס, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של דנמרק ובנושא יישובים באירופה. אתם מוזמנים לתרום לוויקיפדיה ולהרחיב אותו.
יחסי אזרבייג'ן–הונגריה

יחסי אזרבייג'ן–הונגריה הם היחסים הדיפלומטיים בין הרפובליקה של אזרבייג'ן ולבין הונגריה. היחסים כוננו שנה לאחר הכרזת העצמאות של אזרבייג'ן מן ברית המועצות. הונגריה הכירה בעצמאותה של הרפובליקה של אזרבייג'ן ב-26 בדצמבר 1991 והיחסים הדיפלומטיים כוננו ב-27 בנובמבר 1992. שגרירות הונגריה באזרבייג'ן הוקמה ב-12 בינואר 2009. שגרירות אזרבייג'ן בהונגריה נפתחה בספטמבר 2004. ב-11 בנובמבר 2014 הונגריה חתמה על הסכם שותפות אסטרטגי עם אזרבייג'ן. מלבד ההסכם העיקרי, מסמך תעופה המשתף פעולה בהתחלת טיסות ישירות בין בודפשט לבאקו, הסכם מלגות ל-200 סטודנטים אזרים בהונגריה, והסכמים נוספים בנושאי ספורט, נוער ותיירות נחתמו באותו יום. בהונגריה חיים כמה מאות אזרים. 4-5 בדצמבר 1994 - ביקור של נשיא אזרבייג'ן היידר אלייב בהונגריה. 18–19 בפברואר 2008 - ביקורו הרשמי של נשיא אזרבייג'ן אילהם אלייב בהונגריה. 7–8 ביולי 2008 - ביקורו הרשמי של ראש ממשלת הונגריה פרנץ ג'ורצ'אן באזרבייג'ן. 14 בנובמבר 2008 - ביקור של ראש ממשלת הונגריה ג'ורצ'אן באזרבייג'ן. 26–27 בינואר 2009 - ביקור של נשיא אזרבייג'ן אילהם אלייב בהונגריה. 13–14 בספטמבר 2010 - ביקורו הרשמי של ראש ממשלת הונגריה ויקטור אורבן באזרבייג'ן. 10–12 בנובמבר 2011 - ביקור נשיא הונגריה, פאל שמיט באזרבייג'ן. 29 ביוני-1 ביולי 2012 - ביקורו הרשמי של ראש ממשלת הונגריה ויקטור אורבן באזרבייג'ן. 11–12 בנובמבר 2014 - נשיא אזרבייג'ן אילהם אלייב ביקר בהונגריה. 6 במרץ 2016 - ראש ממשלת הונגריה ויקטור אורבן נפגש עם נשיא אזרבייג'ן אילהם אלייב בבאקו. אזרבייג'ן נחשבת לאחד השווקים המבטיחים ביותר עבור אוניברסיטאות הונגריות המבקשות למשוך סטודנטים זרים, ואוניברסיטאות מובילות בהונגריה מוכנות לספק לסטודנטים אזרים השכלה איכותית במגמות כמו יחסים בינלאומיים, ניהול, ICT, רפואה, חקלאות, הנדסה, ואספקת מים. הזדמנות ללימוד סטודנטים אזרבייג'נים בהונגריה נוצרה על ידי הסכם על תוכנית מלגות לסטודנטים, שנחתם ב-2012 בבודפשט בשולי ישיבת הוועדה הבין-ממשלתית לשיתוף פעולה כלכלי. החל משנת 2015 הונגריה תקבל 200 סטודנטים אזרים במסגרת תוכנית זו והצד ההונגרי ישלם עבור חינוך, יספק מעונות ויעניק לסטודנטים מלגה חודשית בשווי של כ-40,460 פורינט (~125 יורו). אזרבייג'ן תתמוך במכון ההונגרי לילדים עיוורים. אבן היסוד של אגף חדש של מכון לאסלו באתיאני לילדים עיוורים, שיוקם בחלקו מכספים אזרים, הונחה בבודפשט בינואר 2014. הפרויקט יעלה 500 מיליון פורינט (1.67 מיליון יורו), מתוכם 240 מיליון יכוסו על ידי הקרן האזרבייג'נית. לאזרבייג'ן יש שגרירות בבודפשט, בירת הונגריה. להונגריה יש שגרירות בבאקו, בירת אזרבייג'ן. רצח גורגן מרגריאן מדיה וקבצים בנושא יחסי אזרבייג'ן–הונגריה בוויקישיתוף יחסי אזרבייג'ן – הונגריה באתר משרד החוץ ההונגרי יחסי אזרבייג'ן–הונגריה, ברשת החברתית פייסבוק יחסי אזרבייג'ן–הונגריה, ברשת החברתית אקס (טוויטר)
מטרה מספר אחת

מטרה מספר אחת הוא שיר שהוקלט על ידי עדי הימלבלוי ואגם רודברג, כחלק מפסקול "קונג פו פסטיגל" (2009). השיר יצא לאור בנובמבר 2009, על ידי חברת התקליטים NMC ובוצע במופע של "קונג פו פסטיגל" שהוצג לראשונה ב-26 בנובמבר 2009 בהיכל הספורט חיפה. השיר הגיע למקום הראשון בתחרות השיר הטוב ביותר לאותה שנה של הפסטיגל. השיר נכתב על ידי והולחן על ידי אמיר פרישר גוטמן. באוגוסט 2018, הכריזו על "מטרה מספר אחת" בפרוגי, כעל שיר הפסטיגל השלישי הטוב ביותר בכל הזמנים. בשנת 2020, פורסמה רשימה בפרוגי, בה נכלל השיר גם כן. בשנת 2010 התקיים בערוץ הילדים מופע חגיגי לרגל 30 שנים לפסטיגל, בו התבקש הקהל לבחור את השיר הטוב ביותר בכל הזמנים. במקום השלישי, התברג "מטרה מספר אחת". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-150,000 השמעות. ההופעה הרשמית של עדי הימלבלוי ואגם רודברג עם "מטרה מספר אחת" הועלתה ליוטיוב ב-9 בנובמבר 2011. נכון לדצמבר 2021, מונה הצפיות של הקליפ עומד על למעלה מ-1.1 מיליון צפיות. פרישר גוטמן ביצע את השיר לבדו במסגרת תוכנית ששודרה בערוץ הילדים. סרטון השיר "מטרה מספר אחת" באתר יוטיוב מטרה מספר אחת, נבדק ב-2021-12-04 פסטיגל 2009, באתר www.myfirsthomepage.co.il בידור - מזל טוב: אגם רודברג חוגגת יום הולדת 29, באתר פרוגי, ‏2015-02-08 מוזיקה - חבל על הזמן: מצעד שירי הפסטיגלים האהובים ביותר, באתר פרוגי, ‏2018-08-07 מוזיקה - לכבוד המופע האחרון: שירי הפסטיגל הכי טובים מכל הזמנים, באתר פרוגי, ‏2020-01-30 קרן נתנזון, ואני עוברת, ואני זוכרת, באתר ynet, 4 בנובמבר 2010 מטרה מספר אחת, 2009-12-01, נבדק ב-2021-12-04 קונג פו פסטיגל - עדי הימלבלוי ואגם רודברג, נבדק ב-2021-12-04 אמיר פיי גוטמן - מטרה מספר אחת, נבדק ב-2021-12-04
אוברסיז אליט

אוברסיז אליט (באנגלית: Overseas Elite) היא קבוצת כדורסל אמריקאית שהשתתפה בטורניר ה-TBT. הקבוצה זכתה בטורניר ארבע פעמים רצופות: 2015 (פרס של מיליון דולר), 2016 (2 מיליון דולר), 2017 (2 מיליון דולר), ו-2018 (2 מיליון דולר). סגל הקבוצה מורכב מכדורסלנים מקצועניים שמתחרים מחוץ ל-NBA. שם הקבוצה הוא התייחסות לכך ששחקניה הם "אוסף של כוכבים שמשחקים כדורסל ברחבי העולם". המועדון התקבל המקום השלישי בטורניר ה-TBT של 2015 לאחר שצבר 139 מעריצים רשומים. הוא הוצב באזור הדרום. הקבוצה ניצחה את האנדרדוגס, 89–83, בבכורה של שתי הקבוצות. דאבל דאבל של אריק מקולום, 18 נקודות ו-11 ריבאונדים, עזר לקבוצה לעבור את קבוצת שארלוט אליט בסיבוב השני, 77–74. מקולום רשם 32 נקודות בהתמודדות הבאה של קבוצתו, נגד דמיאן וילקינס וטריינד טו גו, ודחף את אוברסיז אליט לסיבוב הסופר 17 של הטורניר. די. ג'יי. קנדי היה מכריע בניצחון הראשון של אוברסיז אליט בסופר 17, שהיה נגד שון בל אול סטארס. הקבוצה העפילה לחצי הגמר לאחר שניצחה את דירטי סאות'. היא שיתפה שישה שחקנים בלבד במהלך המשחק, וזה היה משחק הסופר 17 החמישי שהוכרע בפחות מ-10 נקודות. ב-1 באוגוסט, אוברסיז אליט ניצחה את טים סיטי אוף גודס כדי להגיע למשחק האליפות נגד טים 23. ב-2 באוגוסט הוכתרה אוברסיז אליט לאלופה לאחר שניצחה, 67–65, וקנדי נבחר ל-MVP. אוברסיז אליט מוקמה שלישית באזור הדרום. אוברסיז אליט הגנה על התואר שלה בטורניר של 2016, כשניצחה את טים קולורדו 77–72 בגמר, וקייל פוג נבחר ל-MVP. אוברסיז אליט מוקמה שנייה באזור הדרום. אוברסיז אליט זכו בתואר השלישי שלהם בטורניר של שנת 2017, כשהם ניצחו את טים צ'אלנג' ALS בתוצאה 86–83. קייל פוג שוב נבחר ל-MVP. אוברסיז אליט מוקמה ראשונה באזור הדרום. ב-3 באוגוסט 2018, אוברסיז אליט זכתה בגמר של טורניר 2018, כשהיא ניצחה את אברלין דרייב 70–58, כאשר די. ג'יי. קנדי נבחר ל-MVP. אוברסיז אליט מוקמה שלישית באזור הדרום. אוברסיז אליט מוקמה ראשונה באזור ריצ'מונד. הקבוצה עלתה אוטומטית לסופר 16. ב-15 ביוני 2021, הצוות הודיע כי לא ישתתף בטורניר של 2021. Kelapire, Ryan (3 באוגוסט 2017). "Kyle Fogg named MVP in Overseas Elite's three-peat in The Basketball Tournament". azdesertswarm.com. נבדק ב-27 ביולי 2018. {{cite news}}: (עזרה)
Cavia (חברה)

Cavia (קאוויה, ביפנית: 株式会社キャビア, רומאג'י: Kabushiki gaisha Kyabia) הייתה מפתחת משחקים יפנית. שם החברה הוא ככל הנראה ראשי תיבות של Computer Amusement Visualizer, אך האתר הרשמי של החברה טוען גם שהשם מתייחס לקוויאר. החברה נוסדה ב-1 במרץ 2000 והמשרדים הראשיים שלה היו בטוקיו, יפן. בעלי המניות שלה כללו את Amuse Capital, Tokuma Shoten, Tohokushinsha Film Corporation, Nippon Television Network Corporation, Tokyo FM Broadcasting, Mitsubishi Corporation ו- Hayao Nakayama . Cavia נודעה בעיקר בזכות סדרת המשחקים Drakengard ושני משחקי יריות-על-גבי-מסילה בסדרת Resident Evil, הם The Umbrella Chronicles ו-The Darkside Chronicles. באוקטובר 2005, שמה של החברה נמכר ל-AQ Interactive, שהפכה באותו זמן לחברת החזקות שאחראית על ניהולן של חברות בת בבעלותה וכן על קידום ומכירה של משחקי וידאו. עסקי פיתוח המשחקים ב-AQ עברו לחברה חדשה בשם Cavia בע"מ. ביולי 2010, החברה פורקה באופן רשמי ומוזגה לתוך AQ Interactive. מנקודה זו, Cavia הפסיקה לפתח משחקים, והמשחק האחרון בפיתוחה היה Nier, שיצא במאי 2010. למרות סגירתה של החברה, חלק מצוות הפיתוח של Nier, וביניהם הבמאי יוקו טארו, החלו בפיתוח משחק המשך לסדרת Drakengard בשם Drakengard 3 תחת Access Games ובהפצת Square Enix. חברים לשעבר מצוותי הפיתוח ב-Cavia הפכו לעצמאיים או הצטרפו לצוותי פיתוח אחרים בתוך Marvelous (כחלק מהמיזוג של החברה), Comcept, Tango Frameworks, From Software, או חזרו לצוותי הפיתוח ב-Namco שמהם אנשי החברה היו במקור. האתר הרשמי דרך ארכיון האינטרנט Darryl (2010-07-12). "NieR To Be Cavia's Last Title, Company Ceases". Gaming Union. אורכב מ-המקור ב-2010-07-15. נבדק ב-2010-07-08. Spencer (30 באפריל 2012). "Catacombs – The Game Cavia And Square Enix Were Working On After Nier". Siliconera.com. נבדק ב-31 במאי 2012. {{cite web}}: (עזרה)
אחדות למען השלום והעלייה

אחדות למען השלום והעלייה הייתה מפלגה קטנה בישראל בתחילת שנות ה-90 שהגיעה למנדט אחד. הסיעה הוקמה ב-25 בדצמבר 1990 כאשר אפרים גור נפרד מהמערך, במהלך כהונתה של הכנסת השתים עשרה. גור הוזמן להצטרף לממשלתו החדשה של יצחק שמיר, שהוקמה ב-11 ביוני 1990, והתקבל. בתחילה מונה לסגן שר התקשורת, אך הפך לסגן שר התחבורה בנובמבר 1990. ב-17 במאי 1992, לקראת סוף הקדנציה, התמזג גור אל תוך הליכוד. גור שמר על מקומו בבחירות לכנסת השלוש עשרה ברשימת הליכוד, אך נפרד ממפלגתו החדשה ואת שארית כהונתו הוביל כעצמאי. הוא הקים מפלגה חדשה בשם אחדות להגנה על מהגרים חדשים שהתמודדה בבחירות 1996 אך לא הצליחה לחצות את אחוז החסימה ובעקבות כך נעלמה. אתר האינטרנט הרשמי של אחדות למען השלום והעלייה אחדות למען השלום והעלייה באתר הכנסת Mergers and Splits Among Parliamentary Groups Knesset website Twelfth Knesset: Government 24 Knesset website
צ'פארל

צ'פארל (באנגלית: Chaparral) היא בתה הנמצאת בעיקר במדינת קליפורניה, בדרום אורגון, ארצות הברית ובחלקו הצפוני של חצי האי באחה קליפורניה במקסיקו. הבתה מאופיינת בסגנון חורש ים-תיכוני ובעלת אקלים ים תיכוני (חורף גשום מתון וקיץ חם ויבש) ומתרחשות בה שריפות מעטות בעוצמה גבוהה. בחורש ישנו מגוון צמחים עמידים לבצורת קיץ עם עלים ירוקי עד סקלרופיליים, זאת בניגוד לבתת השיחים הרכים, נשירי הבצורת, הסבך חופית, הנמצאת לעיתים קרובות על שיפולים דרומיים יבשים יותר הנמצאים בטווח החורש. בנוסף לתחום התפוצה העיקרי של החורשות במרכז החוף המערבי, ישנם שלושה אזורי חורש נוספים המחוברים אקולוגית במרכז אריזונה, מערב טקסס, ולאורך הצד המזרחי של שרשראות ההרים של מרכז מקסיקו. בניגוד לאקלים הים תיכוני החם והיבש המאפיין את הבתה הזו, בשלושת אזורי החורש המחוברים יורדים גשמי קיץ. הבתה מהווה 9% מאזור הטבע הבראשיתי של קליפורניה ומכילה כ-20% ממיני הצמחים שלה. השם בא מהמילה הספרדית chaparro, שמתורגמת ל"מקומו של אלון הסבך". מדיה וקבצים בנושא צ'פארל בוויקישיתוף מכון המחקר של קליפורניה לצ'פארל צ'פארל, באתר אנציקלופדיה בריטניקה (באנגלית) Parker, V. T. (2016). Mooney, H.; Zavaleta, E. (eds.). "Chaparral". Ecosystems of California. ערך זה הוא קצרמר בנושא מדעי כדור הארץ ובנושא גאוגרפיה של ארצות הברית. אתם מוזמנים לתרום לוויקיפדיה ולהרחיב אותו.
Tears

"Tears" הוא סינגל של הלהקה האלקטרונית הבריטית, קלין בנדיט, בשיתוף הזמרת הבריטית, לואיזה ג'ונסון, שיצא, על ידי אטלנטיק רקורדס ווורנר מיוזיק גרופ, ב-27 במאי 2016. זהו הסינגל האחרון שמציג את ניל אמין-סמית' ככנר לאחר עזיבתו. הלהקה ולואיזה ביצעו את השיר, בשיתוף פעולה עם להקת הבנים 5 After Midnight (אנ') בגמר של העונה ה-13 של ה-X Factor הבריטי, ב-10 בדצמבר 2016. השיר נכלל במהדורת הדלוקס של אלבום האולפן השני של הלהקה, What Is Love?. נכון לדצמבר 2021, השיר הושמע למעלה מ-190 מיליון פעמים בספוטיפיי. הווידאו קליפ יצא לראשונה בערוץ היוטיוב של הלהקה, ב-7 ביולי 2016. נכון לדצמבר 2021, הווידאו קליפ נצפה למעלה מ-184 מיליון פעמים. מידע על הסינגל "Tears" באתר מיוזיק בריינז סרטון השיר "Tears" באתר יוטיוב Tears (feat. Louisa Johnson), 2016-05-27, ארכיון מ-2021-11-01, נבדק ב-2021-12-04 Clean Bandit - Tears (feat. Louisa Johnson) [Official Video], ארכיון מ-2021-11-02, נבדק ב-2021-12-04 Jones, Alan (6 בינואר 2017). "Official Charts Analysis: Little Mix hold No.1 spot on albums chart". Music Week. ארכיון מ-2021-05-27. נבדק ב-13 בינואר 2017. {{cite news}}: (עזרה)